
REPUBLIKA HRVATSKA
ISTARSKA ŽUPANIJA

Općinsko vijeće


KLASA: 024-01/26-01/9
URBROJ: 2163-30-03-26-18
Pićan, 07. srpnja 2026. godine


Temeljem članka 15. Statuta Općine Pićan („Službene novine Općine Pićan“ broj 6/18, 3/21, 4/21 – pročišćeni tekst), članka 7. stavka 6. Odluke o priznanjima Općine Pićan („Službene novine Općine Pićan“ br. 2/23), te prijedloga Komisije za dodjelu priznanja Općine Pićan (KLASA: 061-01/26-01/1, URBROJ: 2163-30-04-26-9 od 23.06.2026.g.), Općinsko vijeće Općine Pićan na 10. redovnoj sjednici održanoj dana 07. srpnja 2026. godine donosi sljedeću

O D L U K U
O DODJELI JAVNIH PRIZNANJA OPĆINE PIĆAN ZA 2026. GODINU

Članak 1.
Općinsko vijeće Općine Pićan dodjeljuje javna priznanja Općine Pićan: Plakete Općine Pićan, Zahvalnice Općine Pićan i Nagrade Općine Pićan. 
Plaketa Općine Pićan dodjeljuje se pravnim i fizičkim osobama za iznimna dostignuća i doprinos od osobitog značenja za razvitak i ugled Općine, a posebice za naročite uspjehe u unapređenju gospodarstva, znanosti, kulture, zaštite okoliša, sporta i drugih djelatnosti, te poticanja aktivnosti koje su tome usmjerene. 
Zahvalnica Općine Pićan dodjeljuje se fizičkim i pravnim osobama za donacije, humanitarne aktivnosti ili druge aktivnosti kojima se pridonosi napretku i ugledu Općine Pićan, te za uspješnu suradnju s Općinom Pićan ili njezinim ustanovama. 
Nagrada Općine Pićan dodjeljuje se građanima i pravnim osobama s područja Općine kao godišnja novčana ili druga nagrada za zasluge, rezultate ili doprinose opisane u stavku 2.ovog članka.

Članak 2.  
 Plaketa Općine Pićan se ne dodjeljuje.

Zahvalnica Općine Pićan se dodjeljuje: 
1. Martini Bilić, za izniman doprinos unapređenju rada općinske uprave, nesebičan i predan rad na pripremi i provedbi razvojnih projekata Općine Pićan, te kao izraz zahvalnosti i priznanja za njezin doprinos radu i razvoju lokalne samouprave
2. Obrtu „Jeromela“, iz Jurani, zbog doprinosa razvitku i ugledu Općine Pićan uspjesima ostvarenim u području gospodarstva tijekom 30 godina poslovanja
3.  Sanji Depikolozvane, za aktivan rad, kontinuiran trud i predanost na očuvanju pićanskog govora i običaja kroz zbirke pjesama
4. Istaknutim članovima Pićanskog župnog zbora – Veri Pincin, Silvanu Jeleniću, Brunu Lukežu i Davorki Lukež, za općinsko priznanje istaknutim članovima Pićanskog župnog zbora od samog osnivanja, za izniman doprinos zbornom pjevanju
5. Taibu Nurkiću, za dugogodišnji volonterski doprinos uređenju i održavanju pješačkih staza
6. Elis Gobo, za promicanje Pićanskog kraja kroz govor i pjesništvo
7. Marku Krištofiću, za izniman doprinos razvoju sporta, promicanje zdravog načina života i prepoznatljivih sportskih vrijednosti među mladima

Nagrada Općine Pićan se dodjeljuje: 
1. Vokalnoj skupini Umole, za zapažene rezultate i promicanje Općine Pićan kroz pjesmu, u iznosu od 500,00 eura.

Članak 3.  
Javna priznanja će se dobitnicima uručiti na svečanoj sjednici Općinskog vijeća Općine Pićan.

Članak 4.  
Ova  Odluka stupa na snagu osmog dana od dana objave u „Službenim novinama Općine Pićan“.

